text: 
  Den gode Gillan, der er en af de mest sande gentlemen, man kan møde
  , tager også gerne den hårde tørn med rockklubberne endnu engang for 
  at overbevise folk om, at hans rolle i rock'n'rollen langt fra er 
  udspillet.
  
  " Det tog mig syv år at få tingene på ret køl, efter jeg forlod 
  Deep Purple første gang i 1973. Så lang tid kommer det ikke til at 
  tage denne gang, men jeg og bandet skal lige have tid til at finde 
  vores musikalske ståsted, " siger Ian Gillan.
  
  " Det er helt fint at spille i de små klubber, fordi man ikke har 
  nogen mulighed for at gemme sig i elektronik og båndmusik. Og så er 
  der én væsentlig grund til, at jeg spiller i klubberne i øjeblikket: 
  det ville se åndssvagt ud at spille på Wembley Stadion med 600 
  betalende tilskuere, " griner Gillan.
  
  BANDETS LÆRETID
  
  Han betragter de sidste to år som bandets " læretid ", og både " 
  Naked Thunder " og " Toolbox " som plader, der er lavet for at 
  finde den rigtige stil.
  
  
  
  